|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené. Aký je ich počet?* |
| Prínosy vyplývajúce zo zabezpečenia efektívneho dopravného systému majú synergické účinky na rozvoj celého podnikateľského prostredia. Predkladaný materiál má pozitívny vplyv na podnikateľské prostredie ako celok vo forme skrátenia času na prepravu osôb a tovaru, zvýšenia úrovne bezpečnosti dopravy a zníženia opotrebenia dopravných prostriedkov. Skrátenie prepravného času zníži dobu obehu tovaru v prepravnom procese. Synergické účinky vyplývajúce z realizácie navrhnutých opatrení prispejú k zníženiu nákladov podnikateľských subjektov vo forme znížených požiadaviek na pohonné hmoty a obnovu vozidlového parku.  Vzhľadom na charakter a rozsah navrhovaných opatrení bude mať predkladaný návrh vplyv na všetky podnikateľské subjekty využívajúce v rámci svojich aktivít dopravný systém Slovenskej republiky, t. j. domáce aj zahraničné podnikateľské subjekty (tisíce subjektov).  V rámci realizácie opatrení budú priamo zúčastnené projekčné kancelárie (niekoľko desiatok subjektov), stavebné firmy zamerané na inžiniersku výstavbu (cca 30 % celkovej stavebnej produkcie) a ich subdodávatelia (niekoľko stoviek subjektov), a taktiež subjekty elektrotechnického priemyslu a IT (niekoľko desiatok subjektov).  Realizáciou navrhovaných projektov dôjde ku skvalitneniu dopravného systému ako celku, čo pozitívne ovplyvní podnikateľské subjekty, pre ktoré je doprava a logistika súčasťou výrobného procesu. Špeciálne to platí pre dopravcov v každom dopravnom móde (niekoľko stoviek subjektov). |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Návrh strategického dokumentu bol konzultovaný so zástupcami odvetvových združení, zväzov a komôr, ktoré zastrešujú aktivity jednotlivých podnikateľských subjektov špecifického zamerania. Konzultácie, tzn. priestor pre zaslanie pripomienok, návrhov a odporúčaní na úpravu a doplnenie dokumentu, boli realizované v termíne od 04.10. do 01.11.2016. V rámci konzultácií prebiehala komunikácia so Slovenskou obchodnou a priemyselnou komorou, Zväzom automobilového priemyslu SR, Zväzom stavebných podnikateľov Slovenska, Klubom 500, Slovenským plynárenským a naftovým zväzom a Zväzom chemického a farmaceutického priemyslu Slovenskej republiky. Oslovené združenia a zväzy vzniesli v rámci konzultácií pripomienky k navrhovanému materiálu, na ktoré predkladateľ návrhu reagoval prostredníctvom svojho stanoviska a zdôvodnením v prípade neakceptovania pripomienky. Akceptované a čiastočne akceptované pripomienky podnikateľských subjektov boli zapracované do materiálu. Dňa 09.11.2016 sa na MDVRR SR zároveň uskutočnilo pracovné stretnutie s podnikateľskými subjektmi, ktoré prejavili záujem o konzultácie. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Po realizácii opatrení v oblasti výstavby nových úsekov cestnej infraštruktúry vzniknú podnikateľom zvýšené náklady spojené s platbou mýtnych poplatkov v prípade využívania spoplatnenej cestnej siete. K zvýšeniu nákladov na mýtne poplatky by mohlo dôjsť u podnikateľských subjektov, ktoré v súčasnosti nevyužívajú, alebo len v obmedzenej miere využívajú spoplatnenú cestnú sieť, t. j. diaľnice a rýchlostné cesty, prípadne cesty I. triedy (ťažká nákladná doprava). S výnimkou dopravcov v cestnej nákladnej doprave a ostatných subjektov, ktoré realizujú svoju činnosť prostredníctvom ťažkých nákladných vozidiel, budú mať podnikateľské subjekty k dispozícií aj nespoplatnenú cestnú sieť. Vzhľadom na rámcový charakter predkladaného koncepčného materiálu (materiál nedefinuje konkrétne projekty) nie je možné exaktne stanoviť počet ovplyvnených subjektov. Keďže nie je reálne predpovedať počet ovplyvnených subjektov, ich dopravné výkony na budúcej spoplatnenej sieti nad rámec jej používania v súčasnosti, či prípadné zmeny v ich dopravnom správaní, nie je možné vyčísliť celkové zvýšenie priamych finančných nákladov relevantných podnikateľských subjektov. Realizácia opatrení definovaných v predkladanom návrhu dokumentu však prinesie podnikateľským subjektom niekoľko výrazných benefitov, predovšetkým skrátenie cestovného času osôb a tovaru, zníženie prevádzkových nákladov vozidiel (úspora paliva a mazív, zníženie opotrebenia pneumatík, zníženie nákladov na servis vozidiel), zníženie rizika vzniku dopravných nehôd. Zvýši sa atraktivita dotknutých regiónov z pohľadu rozvoja podnikateľských aktivít, a tým aj zamestnanosť. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Realizácia cieľov predkladaného materiálu nebude vytvárať predpoklady pre vznik dodatočných nákladov na nákup tovarov a služieb a nebude mať ani vplyv na náklady súvisiace so zamestnávaním. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Aplikácia návrhu nevytvorí podnikateľským subjektom administratívne náklady s výnimkou skupiny podnikateľských subjektov, ktoré v súčasnosti využívajú pre potreby výkonu svojej činnosti sieť nespoplatnených úsekov ciest a po realizácii opatrení definovaných v rámci predkladaného materiálu začnú využívať spoplatnenú cestnú sieť. Administratívne náklady predstavujú poplatky za registráciu do systému elektronického výberu mýta a vzhľadom na súčasný rozsah spoplatnenej cestnej siete je možné predpokladať, že sa dotknú len minimálneho počtu podnikateľských subjektov. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *-* | *-* | | *Nepriame finančné náklady* | *-* | *-* | | *Administratívne náklady* | *-* | *-* | | ***Celkové náklady regulácie*** | ***-*** | ***-*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Návrh neupravuje podmienky pre vstup na trh, podmienky pre správanie sa na trhu a neupravuje ani podmienky, ktoré by viedli k zmenám v štruktúre trhu. Realizácia opatrení definovaných v strategickom pláne môže zvýšením atraktivity SR vplyvom budovania cestnej infraštruktúry vyššieho dopravného významu a infraštruktúry kombinovanej dopravy priaznivo ovplyvniť zámery zahraničných investorov realizovať podnikateľské aktivity v SR. Návrh nebude mať vplyv na ceny ani dostupnosť základných zdrojov a neovplyvní ani prístup k financiám. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Predkladaný materiál bol spracovaný v súlade so zámermi a cieľmi Európskej výskumnej a inovačnej politiky v oblasti dopravy.  Návrh má pozitívny vplyv na podporu zavádzania inovácií. V rámci realizácie navrhovaných opatrení vytvára priestor pre aplikáciu nových inovatívnych riešení, technológií a produktov, najmä v oblasti verejnej osobnej a nemotorovej dopravy, v oblasti zvyšovania bezpečnosti dopravy, prípadne v rámci redukcie negatívnych dopadov dopravy na životné prostredie.  Predkladaný návrh nemá vplyv na jednotlivé práva duševného vlastníctva.  Prostredníctvom napĺňania cieľov navrhovaného koncepčného dokumentu je možné vplyvom podpory mobility a výrazného zlepšenia dostupnosti územia, a tým aj zrýchlenia obehu osôb, tovarov a surovín, priaznivo vplývať na efektivitu výroby, resp. optimálne využívania zdrojov.  Návrh nemá priamy vplyv na vytváranie nových pracovných miest pre zamestnancov výskumu a vývoja v SR. |